Аб выніковасці праекта можна меркаваць па стабільнай рабоце маладзёжнай тэлестудыі: ужо другі год пасля рэалізацыі праекта гэтае аб’яднанне запатрабавана сярод старшакласнікаў Смаргоні. У скарбонцы юных журналістаў ёсць свае гісторыі поспеху. Па выніках Рэспубліканскага фестывалю-конкурсу дзіцячых сродкаў масавай інфармацыі “Свежы вецер” у 2016 годзе тэлестудыя “МАГ” узнагароджана дыпломам за перамогу ў намінацыі “Лепшая рэжысура”. У якасці заахвочвання сем вучняў, членаў тэлестудыі, былі ўдзельнікамі журналісцкай змены ў НДЦ “Зубраня”.